Amazon Naddi

Amazon naddi (jiske Spanish aur Portuguese bhasa me Rio Amazonas bolaa jaawe hae, ek naddi hae jon ki South America ke tropical jangle me se flow howe hae. Ii jaada kar ke Brazil me hae aur samundar me jaae ke Atlantic Ocean me nikle hae. II Nile Naddi ke baad me dunia ke duusra sab se lamba nadi hae. Agar jo dekha jaae ki isme se ketna paani flow hoe hae tab ii dunia ke sab se barraa naddi hae. Ii etna lamba hae aur isme etna jor se paani flow hoe hae ki iske uppar se koi pul nai banawa jaae saka hae.

Iske kinare dher city ha, jisme se sab se barraa Manaus hae. Iske samundar se 1500 kilometers bhittar rake par bhi hian talak barraa barraa jahaaj jaawe sake hae. 3000 tons talak ke chhota jahaaj jiske draft 7.9 m (26 feet) talak rahe hae  Peru ke Iquitos city talak bhi jaawe sake hae jon ki samundar se 3,700 km (2,300 miles) bhittar hae. Aur chhota boat 780 km (486 mi) aur bhittar talak bhi jaawe sake hae. 

 References 

 Duusra websites 

 Amazon River and Amazon Rainforest virtual tour 
 Information on the Amazon from Extreme Science 
 Map of South America
 Pictures of the Amazon River
 Amazon River and rain forest chhapas and information
 An Amazon River web site
 Information and a map of the Amazon's watershed 

vibhag:A
vibhag:Brazil ke naddi
vibhag:Colombia ke naddi
vibhag:Peru ke naddi
vibhag:Ecuador ke naddi